Kuumakivihieronta toteutetaan vedessä lämmitetyillä vulkaanisilla basalttikivillä, jotka säilyttävät lämpöä luovuttaen sitä tasaisesti hoidon aikana. Kivien miellyttävä lämpö rentouttaa lihasten kireyksiä, helpottaa yleistä jännittyneisyyttä ja parantaa kudosten aineenvaihduntaa. Lämmöllä on rentouttava, mieltä rauhoittava ja stressiä lievittävä vaikutus. Kuumakivihieronta auttaa kipeisiin ja kireisiin lihaksiin, kuten selkä- ja hartiakipuihin. Normaalisti kuumakivihieronta tehdään joko puoli- tai kokohierontana, mutta toki hoidon aikana voidaan keskittyä tiettyihin ongelmakohtiin enemmältikin. Kuumakivihierontaa voidaan käyttää myös hemmotteluun tai rentoutumiseen ja se sopii niin naisille kuin miehillekin. Hieronnassa käytettävät kivet ovat sileitä ja erimuotoisia. Kiviä käytetään hieronnassa kahdella tavalla sekä varsinaisessa hieronnassa että asetelmina esimerkiksi asiakkaan selkärangan molemmin puolin, jolloin ne tuntuvat miellyttävän lämpimiltä luovuttaessaan lämpöä hoidon aikana. Kiviä ei vain liu’utella asiakkaan iholla, vaan niitä käytetään ”käden jatkeina”, mikä mahdollistaa esimerkiksi trigger-pisteiden käsittelyn siihen tarkoitettujen kivien avulla. Meillä kuumakivillä siis hierotaan oikeasti!